ORDE do 20 de decembro de 2007 pola que se modifican a do 6 de xullo de 2007, pola que se aproban os concertos educativos para as ensinanzas de educación infantil cos centros docentes privados e a do 8 de agosto de 2007, pola que se modifican os concertos educativos cos centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio e ciclos formativos de grao superior.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/01/2008

Por Orde do 6 de xullo de 2007 (DOG do 23 de xullo) apróbanse os concertos educativos para as ensinanzas de educación infantil cos centros docentes privados.
Por Orde do 8 de agosto de 2007 (DOG do 29 de agosto) publícase a relación de todos os centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio e ciclos formativos de grao superior, acollidos ao réxime de concertos educativos.
Vistos a Lei 30/1992, do 26 de novembro, de réxime xurídico das administracións públicas e do procedemento administrativo común; o Real decreto 2377/1985, do 18 de decembro, polo que se aproba o Regulamento de normas básicas sobre concertos educativos; a Orde do 10 de xaneiro de 2005, pola que se ditan normas para a aplicación do réxime de concertos educativos a partir do curso académico 2005-2006, e a Orde do 12 de xaneiro de 2007 (DOG do 17 de xaneiro) que regula o réxime de concertos educativos para as ensinanzas de educación infantil en centros docentes privados a partir do curso académico 2007-2008.
Tendo en conta que o artigo 46 do antedito Real decreto 2377/1985 establece as causas que darán lugar á modificación do concerto educativo.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Modificar os concertos educativos referidos aos centros docentes privados que se relacionan no anexo desta orde.
Segundo.-A addenda ao documento administrativo de formalización de concerto educativo será asinado pola conselleira de Educación e Ordenación Universitaria e polo titular do centro privado ou persoa con representación debidamente acreditada.
Se o titular do centro privado non subscribise a addenda ao documento de formalización na data que se lle notifique, entenderase decaído no seu dereito.
Contra esta disposición, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 20 de decembro de 2007.
Laura Sánchez Piñón
Conselleira de Educación e Ordenación
Universitaria
ANEXO
Nivel educativo: educación infantil
Provincia: A Coruña
Concello: A Coruña.
Localidade: A Coruña.
Centro: Cid.
Código do centro: 15004046.
Diminúese unha unidade de educación infantil de 3 anos, con efectos económico-administrativos do 10 de outubro de 2007.
Composición resultante do concerto educativo:
Nivel: educación infantil.
1 unidade de catro (4) anos.
1 unidade de cinco (5) anos.
Duración (anos): dous.
Provincia: Lugo
Concello: Monforte de Lemos.
Localidade: Monforte de Lemos.
Centro: Divina Pastora.
Código do centro: 27007211.
Diminúese unha unidade de educación infantil de 3 anos, con efectos económico-administrativos do 18 de setembro de 2007.
Composición resultante do concerto educativo:
Nivel: educación infantil.
1 unidade de catro (4) anos.
1 unidade de cinco (5) anos.
Duración (anos): dous.
Provincia: Ourense
Concello: Maceda.
Localidade: Maceda.
Centro: Virgen Milagrosa.
Código do centro: 32006531.
Diminúese unha unidade de educación infantil de 3 anos, con efectos económico-administrativos do 24 de outubro de 2007.
Composición resultante do concerto educativo:
Nivel: educación infantil.
1 unidade mixta.
Duración (anos): dous.
Nivel educativo: educación primaria
Provincia: A Coruña
Concello: As Pontes de García Rodríguez.
Localidade: As Pontes de García Rodríguez.
Centro: Nebrija-Pardo Bazán.
Código do centro: 15013621.
Diminúese unha unidade de educación primaria, con efectos económico-administrativos do 24 de outubro de 2007.
Composición resultante do concerto educativo:
Nivel: educación primaria.
2 unidades.
Duración (anos): dous.
Provincia: Ourense
Concello: Barbadás.
Localidade: Sobrado do Bispo.
Centro: Madre de Dios.
Código do centro: 32006531.
Diminúese unha unidade de educación primaria, con efectos económico-administrativos do 24 de outubro de 2007.
Composición resultante do concerto educativo:
Nivel: educación primaria.
5 unidades.
Duración (anos): dous.
Provincia: Pontevedra
Concello: Vigo.
Localidade: Matamá.
Centro: Santa Vedruna.
Código do centro: 36010447.
Diminúense dúas unidades de educación primaria, con efectos económico-administrativos do 18 de setembro de 2007.
Composición resultante do concerto educativo:
Nivel: educación primaria.
1 unidade.
Duración (anos): dous.